Lav et referat af nedenstående tekst:

Tekst:
Solen skinner ind på de mange gule udsalgskilte i tøjbutikken Kalhøj i Sæby. -	Det er en dejlig dag. Solen er her, og vi har masser af kunder, siger Hans Ole Kalhøj, der ejer butikken. Efter en regnfuld sommer har der ind imellem været langt mellem kunderne. Overalt i Nordjylland har regnvejret fået turisterne til at holde sig inden døre, og det har – ligesom de faldne valutakurser - kunne mærkes hos butikkerne i de nordjyske feriebyer. -	De dage, det har regnet, ser vi ikke så mange folk på torvet, men man skal ikke tage fejl af det. De er her. Og lige så snart, der er sol og sommer, så kommer de også, siger Hans Ole Kalhøj. Fredag aften afholder Sæby Handelsstandsforening ”Open by Night”. Her byder butikkerne på gode tilbud og lange åbningstider. Ligesom byen også byder på musik, aktiviteter, linedance og western-tema. Noget som sammen med godt vejr har lokket både turister og lokale til. -	Jeg tror, folk i år har et stort behov for at komme ud, hvor der er liv, sol og sommer. Det er jo det, de går og venter på alle sammen. Vi har nok været lukket lidt inde på grund af vejret, siger Hans Ole Kalhøj. Alle kan mærke vejrets betydning Selvom ”Open by Night” afholdes hvert år, så er den, på grund af den regnfulde sommer, ekstra kærkommen i år. Det mærker de også hos ”Det glade ishus” på havnen. -	Folk strømmer ind på havnen, og der er rigtig mange, som gerne vil have is i dag – især nu, når vejret er godt. Vi kan jo godt mærke, når solen ikke skinner, siger Charlotte Apollien Nielsen, der arbejder i ishuset. Derfor er alle sejl fredag sat ind på at skabe feststemning og liv i Sæby. -	Vi er jo bare mega heldige med vejret i dag. Vi har gået og kigget på vejrudsigten. Det er bare fantastik. Vi kan også mærke, at der er sådan en summen i byen. Så jeg er helt sikker på, det bliver en helt fantastisk aften og dag, siger Jette Johansen, der er handelstandschef og også ejer butikken Fru B. Arrangementet varer til klokken 21, hvor butikkerne også lukker. VIDEO: Se hele indslaget om Sæby herunder:

Referat:
Alle sejl er sat til året ”Open by Night” I Sæby. Efter en regnfuld sommer skal aktiviteter, musik og gode tilbud få turisterne frem.